Kui sügiskaamos võtab viimasedki jõuvarud ja pliidi ees seismine tundub ületamatu, siis võib mõne õhtusöögi asendada hoopis toitva grillvõikuga.
#000000
Pereköögist leiate minu retseptid ka detsembrikuul, seega hoidke silmad lahti ja soetage detsembri alguses ilmuv Pere ja Kodu. Jagan seal inspiratsiooni jõululaua menüüks ning suunasin fookuse seekord toidu ülejääkide kasutamisele – kuidas teha jõululaual ülejäänud toidutükkidest järgmisel päeval näiteks imemaitsev salat või magustoit?
#000002
Jõuluinspiratsiooni retsepte jagan see nädal ka Stockmannis, kus panin tavapärased jõuluroad – ahjupraad, juurviljad ja glögi – veidi teistsugusesse võtmesse. Toiduosakonnast leiab väikese voldiku, kus on näiteks prosciutto mundris veiseprae ja alkoholivaba koduse õunaglögi retseptid ning palju muudki maitsvat!
#000003
Hetkel aga lihtsamad ja argisemad grillvõikud – vahele võid loomulikult mässida mida iganes! Mina fännan suitsukanaga võikut, sest see maitseb lihtsalt niiii hästi.... Grillvõiku täidab kõhtu ja valmib kergesti.
#000004
Suitsukana on lihtsaim osta toidupoest üksiku koivana. Ühest koivast jagub 5-6 võileiva jaoks. Kana säilib suletud karbis külmkapis umbes nädala.
#000005
2 viilu täisteraröstsaia või sepikut
#000006
Pane saiaviilud alusele ja määri mõlemale viilule õhuke kiht toorjuustu. Aseta kummagi saia keskele viil mozzarella’t ja ühele poole üks viil tomatit.
Haki basiilikulehed peenikeseks ja puista tomati peale.
Rebi suitsukana küljest mõned ribad liha ning kata nendega saia keskosa. Aseta saiapooled kokku ja vajuta kergelt käega õhemaks.
Tõsta eelsoojendatud võileivagrillile ja küpseta umbes 3 minutit. Seejärel tõsta võileib puidust labidaga taldrikule ja lõika keskelt pooleks.
#000007
NB! Kuuma võileiva sees on tomat põletavalt kuum. Lase võikul kõigepealt paar minutit jahtuda ja söö ettevaatlikult.
#000008
Pepperoni ja parmesan on veidi põnevam kooslus. Katseta ja täienda retsepti julgelt oma eelistuste järgi! Näiteks võid paprika asemel lisada tomatit, pepperoni asemel salaamit ja parmesani asemel tavalist juustu.
#000009
Pane leivaviilud alusele ja määri mõlemale viilule 1 tl ketšupit. Riivi parmesan ja puista see leibade keskele nii, et servadesse jääb igale poole sõrmelaiune tühi ruum.
Raputa ühele leivale veidi pitsamaitseainet ja aseta ruuduna neli viilu pepperoni-­vorsti. Kõige peale pane paprikaviil.
Pane leivapoolikud kokku. Aseta eelsoojendatud võileivagrillile ja küpseta 3 minutit. Seejärel tõsta puidust labidaga taldrikule, lõika keskelt pooleks ja lase enne söömist mõni minut jahtuda.
#000010
Ma armastan söömist ja head toitu ning usun, et tervislikuks eluviisiks pole vaja karme piiranguid, vaid pigem õigeid valikuid võimalike alternatiivide seast. Minu blogist leiad madala glükeemilise indeksiga retsepte, mis hoiavad kõhu täis ja keha tasakaalus ning sobivad nii meestele, naistele kui ka lastele.
#000015